นายกรัฐมนตรี สั่งปลัดกระทรวงที่เกี่ยวข้องชี้แจงกฎหมายกัญชา เปิดช่องใช้ทางการแพทย์ ไม่ใช่จำหน่ายอย่างเสรี
นายกรัฐมนตรี สั่งปลัดกระทรวงที่เกี่ยวข้องชี้แจงกฎหมายกัญชา เปิดช่องใช้ทางการแพทย์ ไม่ใช่จำหน่ายอย่างเสรีนางเมธินี เทพมณี เลขาธิการคณะกรรมการข้าราชการพลเรือน หรือ ก.พ. เปิดเผยภายหลังการประชุมหัวหน้าส่วนราชการระดับกระทรวงหรือเทียบเท่า ที่กระทรวงศึกษาธิการ ที่มีพลเอก ประยุทธ์ จันทร์โอชา นายกรัฐมนตรี เป็นประธานการประชุมว่า นายกรัฐมนตรี กำชับให้เร่งสร้างความเข้าใจในประเด็นกฎหมายกัญชานางจารุวรรณ เฮงตระกูล เลขาธิการคณะกรรมการกฤษฎีกา เปิดเผยว่า ขณะนี้กฎหมายที่เกี่ยวข้องกับกัญชา 2 ฉบับ อยู่ระหว่างการพิจารณาของสภานิติบัญญัติแห่งชาติ ซึ่งมีเนื้อหาเกี่ยวข้องกับการนำกัชาเข้าสู่การวิจัยเพื่อใช้ประโยชน์ทางการแพทย์ เป็นการปลดล็อคให้สามารถใช้ในการวิจัย สอดคล้องกับนายวิศิษฎ์ วิศิษฎ์สรอรรถ ปลัดกระทรวงยุติธรรม ที่ยืนยันว่า ตามกฎหมายกัญชายังคงเป็นยาเสพติด เพียงแต่กฎหมายจะเปิดช่องให้นำกัญชาไปใช้ในด้านการศึกษาวิจัยได้ และเป็นการปลูกที่อยู่ภายใต้การควบคุม ส่วนกระแสข่าวที่มีว่า สามารถปลูกได้เป็นการทั่วไป ก็ไม่เป็นความจริงนายแพทย์สุขุม กาญจนพิมาย ปลัดกระทรวงสาธารณสุข ชี้แจงว่า การที่จะนำกัญชามาใช้ในการรักษานั้น คือ การนำสารสำคัญจากกัญชามาใช้ เพื่อเป็นยารักษาโรค โดยต้องดูเรื่องของผลการศึกษาทางการแพทย์ ทั้งในและต่างประเทศ ทั้งนี้ยังต้องพิจารณา กลุ่มผู้ป่วย ผู้ใช้ สถานที่ใช้ กำหนดการวิจัย สายพันธุ์ที่จะปลูกที่ถูกต้องด้วยขณะที่ นายบุณยฤทธิ์ กัลยาณมิตร ปลัดกระทรวงพาณิชย์ ยังย้ำว่า ตามกฎหมายไม่อนุญาตซื้อขายกัญชาได้อย่างเสรี พร้อมเปิดเผยว่าขณะนี้ได้มีคำขอจดสิทธิบัตรสิ่งประดิษฐ์กัญชา เข้ามาแล้ว 13 คำขอ ซึ่งยืนยันว่า ทางกระทรวงฯได้รับคำขอตามขั้นตอน แต่ยังไม่ได้มีการคุ้มครองหรือพิจารณาคำขอใด เพราะต้องรอพิจารณาข้อกฎหมายที่เกี่ยวข้อง นอกจากนี้ยังชี้แจงเพิ่มเติมว่า สารสกัดจากกัญชาและสารสกัดจากพีชทั้งหมด ไม่สามารถจดสิทธิบัตรได้ เพราะการจดสิทธิบัตร ต้องเป็นไปตามเงื่อนไข คือ สิ่งประดิษฐ์ใหม่  เป็นสิ่งที่ต่อยอดจากสิ่งประดิษฐ์เดิม และสามารถประยุกต์ใช้ประโยชน์ในภาคอุตสาหกรรมได้